# data[].attributes.body
Palju ta tõstab ja missugune ta on? Testime oma uut vigurit kooli taga. Kohe oli Järva Teataja kohal ja hakkas samal nädalal kuulutama, et me lendame kosmosesse. Ja et oleme siis Kosmosekool.

# data[].attributes.body
Algul ei ole sul vahendeid, nägemust, ega oskuseid. Otsid abi. Kui jaksad oma idamaa tarka motiveerida endaga kaasa töötama, oled mäel. Meie palgatud teaduskonsultant on TTÜ satelliidiprogrammi No.1 mees Rauno Gordon, kelle teaduslikku heeliumpalli starti käisime Keavas vaatamas ja kes meile esimese info ja julguse asja sooritamiseks kaasa andis.

# data[].attributes.headline
Ettevõtjast partneri leidmine enda katse teostuseks

# data[].attributes.subject
Ettevõtjast partneri leidmine enda katse teostuseks

# data[].attributes.body
Skeleton Technologies on maailma parimate superkondensaatorite tootja ja see energeetikas tähelendu tegev ettevõte sai alguse Eestist. Üks selle ettevõtte kahest juhist, Oliver Ahlberg, kuulas meid ära, vaimustus ja kutsus meid tehasesse külla. Temalt saime superkondensaatorid, millega sooritati viimaks säraküünla süütamise katse. Lapsed said teada, kuidas sellist seadet tehakse.

# data[].attributes.body
Selleks, et teada, mis juhtub meie katsega päriselt väga hõredas keskkonnas, oli vaja seda maapinnal testida. Meie huviring tegi seda Tallinna Ülikooli plasma laboris, kus tehakse tavaliselt termotuumasünteesi katseid. Süsteem toimis, säraküünal süttis ja põles lõpuni.

# data[].attributes.body
Käib reaalne töö lennu tervikliku kokkupaneku kallal, sealhulgas sündmuskorraldusega. Kogutakse jõuvarusid, et läbi viia Väätsa kogukonda kaasav Kosmosepäev, millel osaleb üle saja inimese ja mida kajastab 6 meediaväljaannet.

# data[].attributes.body
Kõik käis liiga kiiresti, et hool ja hoobil vahet teha. Viimasel kahel nädalal ei leidunud päeva, kus ükski õpilaste tiimi liige oleks saanud puhata. Kätte jõudis Stardipäev, Kosmosepäev, meie aasta suurim TÖÖPÄEV. Absoluutselt kogu tehniline teostus tundub esialgu kiiva kiskuvat ja samal ajal õnnestub läbi viia üks vaat et põnevaim päev selle kooli ajaloos. Tundub, et tõesti KÕIK on asjaga kaasas.

# data[].attributes.body
Esialgu kaotame jaamaga sideme ja sõidame nelja auto ning antennidega mööda Jõgeva- ja Tartumaad öösel ringi - hullud teadlased, hullud lapsevanemad, hullud õpetajad - et signaali leida. Hommikul teeb jonnakas teadusjaam silmad lahti ja otsustab endast märku anda. Säraküünal ei sütti aga saame kätte esimesed OMA lennu kaadrid ja kõik pardaandmed!

# data[].attributes.body
Teised noorteadlased tunnevad huvi. Meie programmi noored viivad läbi Õpilaste Teadusfestivalil töötuba ja tegelevad teavitusega.

# data[].attributes.body
Otsustame end tõeliselt teaduse sügavusse viia ning võtame uuel aastal ette kaugseire, kliimauuringud, elu otsingud päikesesüsteemist ja sihi töötada välja uskumatu sihitud maandumise SpaceX tüüpi lahendus.

# data[].attributes.body
Uuel sügisel, oma varustuse tellimust oodates, võtame ette mitmeid väljasõite, et näha oma silmaga päris NASA astronauti, tutvuda erialadega Euroopa Kosmoseagentuuri karjääripäeval ning leida liitlasi teadlaste ja teiste endast targemate seast.

# data[].attributes.body
Kosmoseprogramm sai hariduse edulugude konkurssi finaali ning võttis üleriigilises voorus esikoha kategoorias "Põnevaim tund". Andis hea motivatsiooni enda tegevuse kvaliteeti ka edaspidi hoida. Võiduraha eest läheme SPARK Makerlab'i enda laserlõikamise ja elektroonika oskuseid kasvatama.

# data[].attributes.body
Üle esimese tegutsemise aasta küpseb ambitsioon vedada käima terve hulk koole, kes hakkaksid suure ühistöö käigus tegema süsteemsemat ja asisemat kodanikuteadust, viies läbi aastate jooksul kokku kümneid stratosfäärilende. 2019. aasta äratab loodetavasti selle üle-eestilise meeskonna kõrgetasemeliste koolituste ja mentorlusega ellu.